Helmiketju
Olen vain pieni tyttö
 sinun kuumien silmiesi edessä,
 joiden katse on kaikkia hyväilyjäsi polttavampi.

 Vain surullinen sydämeni
 on minulla annettavana,
 mutta varjoni liukuu huumaantuneena
 sinun jalkojesi yli.
 Hiljaisena rakkaudesta
 katselen kasvojasi,
 oi minun musta jumalani,
 ja punaisen lippaan lailla
 kätkee sydämeni helmiketjua,
 päiviä ja öitä,
 jotka olet minulle antanut.

 Mutta jos sinä minuun väsyneenä
 suljet silmäsi,
 olen katoava hiljaisemmin
 kuin aamutaivaalta tähdet.